**Декларация за поверителност на личните данни**

**на работниците и служителите**

Долуподписаният/та ................................................................................................................, с ЕГН: ....…..............................., длъжност: ..................................................................................

Настоящата декларация има за цел да информира Служителите на “Тракийски университет” и да потвърди задължението на Работодателя за гарантиране на личните данни при тяхното обработване, съгласно изискванията на Общия регламент за защита на лични данни и националното законодателство.

чл. 1. С подписване на настоящата декларация, Служителят декларира, че е информиран относно следните обстоятелства:

1.“Тракийски университет”, ЕИК/БУЛСТАТ: 123024538, със седалище и адрес на управление: Стара Загора 6000, Студентски град - Ректорат, в качеството си на **Работодател** е администратор на личните данни, предоставени с цел сключването и изпълнението на трудовия договор.

2. Категориите обработвани лични данни за работниците и служителите са:

а/ обикновени данни: имена, ЕГН, образование и квалификации, необходими за покриване на изискванията за заеманата позиция, адрес, телефон, банкови данни, снимки, данни от карти за достъп, данни от видеозаписи на работното място и др.

б/ чувствителни лични данни: за целите на трудовото правоотношение, Работодателят обработва данни за здравословното състояние на неговите работници и служители.

3. Може да бъде видео заснеман в общите помещения, складове, бази и на територията на работното място, въз основа на законния интерес на Работодателя и с цел защита на активите на работодателя и оптимизиране на бизнес процеси.

4. Може да бъде следена трудовата дисциплина, чрез картите за достъп, въз основа на законния интерес на Работодателя.

5. Личните данни могат да бъдат предоставени на НОИ, НАП, Служби по трудова медицина, счетоводни кантори, ЦРЧР, застрахователи, вкл. брокери, банки, куриерски компании, както и всички държавни органи и институции, на които следва да изпращаме информация, вкл. лични данни по силата на законово задължение и др. Където е необходимо ще бъде поискано съгласие от страна на Служителя.

6. Може да поиска информация за обработваните лични данни по всяко време чрез заявка за достъп, както и да поиска данните, които вече не се изискват, да бъдат изтрити. Същевременно работодателят осигурява и останалите права, предвидени в Регламента като: право на коригиране, възражение и на ограничение на обработването.

7. Личните данни ще бъдат обработвани до пет години плюс една от прекратяване на трудовия договор или до предвидените специални срокове за определени лични данни в националното законодателство.

8. Всякакви запитвания и искания, свързани с обработването на личните данни може да изпраща на следния електронен адрес на Длъжностното лице по защита на данните на Работодателя, а именно: **vanya.trifonova@trakia-uni.bg**

9. В случай, че Работодателят обработва личните данни незаконосъобразно, може да подаде жалба до надзорния орган Комисия за защита на личните данни, София 1592, бул. „Проф. Цветан Лазаров” № 2 или [www.cpdp.bg](http://www.cpdp.bg)

Служителят е информиран, че повече информация по отношение на личните данни може да открие в Политиките за поверителност по отношение на служителите, предоставени при сключване на трудовия договор. Същите могат да бъдат намерени на хартиен носител в офиса на Работодателя.

Чл. 2. Служителят се задължава да спазва всички политики и процедури на Работодателя за защитата и обработването на лични данни, с които се е запознал предварително и да използва информацията само и единствено за изпълнението на трудовите и свързаните с тях правоотношения. Също така Служителят се задължава да не използва и разгласява по никакъв начин лични данни, станали му известни в процеса на работа.

Чл. 3. СЛУЖИТЕЛЯТ се задължава да обработва личните данни добросъвестно и да предотвратява използването, разпространяването и публикуването им от лица, които нямат правото да ги използват.

Дата: Служител: